Orechovo (Čepelare)

Orechovo () je dedina v pohorí Rodopy v okrese Čepelare v Smoľanskej oblasti v južnom Bulharsku.

Poloha 
Dedina Orechovo sa nachádza v južnom Bulharsku v Smoľanskej oblasti v západnej časti pohoria Rodopy. Miesto sa nachádza v povodí rieky Orešica na jej ľavom strmom brehu v nadmorskej výške od 700 do 999 m.n.m. na severovýchodných svahoch vrchu Persenk (), ktorý je najvyšším vrchom tejto časti pohoria Rodopy, ktorá sa nazývá Čepnatica ().

Deina leží približne 60 km juhozápadne od Plovdivu, 60 km severne od Smoľanu, 10 km západne od dediny Chvojna a približne 25 km severne od okresného mesta Čepelare. Od hlavného mesta Sofie je dedina vzdialená približne 200 km a od Asenovgradu približne 40 km juhozápadne. Do dediny vedie asfaltová cesta z 10 km vzdialenej dediny Chvojna, ktorá leží na hlavnej ceste spájajúcej Asenovgrad so Smoľanom.

Charakteristika a dejiny 
V období antiky na území dnešného Orechova stávala rímska osada, ale na základe archeologických nálezov sa predpokladá, že územia bolo už predtým obývané tráckymi kmeňmi, ktoré sa tu zaoberali ťažbou medi a striebra a ich zpracovaním. Najstarším zachovným nájdeným predmetom je trácka minca z 1. storočia.

Dnešná dedina je stará niekoľko stoviek rokov, ale nie je presne jasné, kedy bola založená. Prvýkrát je spomenutá v osmanských registroch z roku 1576.

V Orechove pôsobí miestny folklórny súbor.

Služby 
V dedine sa nachádza niekoľko menších obchodov so základným tovarom a v mnohých domoch sa ponúka možnosť ubytovania. Celkovo sa môže v Orechove ubytovať približne 100 návštevníkov. V dedine sa nachádza aj turistické informačné centrum.

Pamiatky 
Najvyznamnejšou pamiatkou v obci je chrám Sv. Nedele () postavený v roku 1882, ktorý má, rovnako ako viacero stavieb v dedine, priznaný štatút kultúrnej pamiatky.

Stavby  dedine sú z veľkej časti typické pôvodné rodopské kamenné domy z 19. storočia, čo dáva Orechovu jedinečný historický ráz.

V okolí dediny sa nachádza pomerne veľké množstvo kaplniek, je ich celkovo viac ako 20.

Prírodné pamiatky v okolíputevoditel.eudrumivdumi.compeika.bgselo.bg 
Okolie dediny je vďaka svojej polohe v srdci pohoria Rodopy bohaté na prírodné pamiatky. Medzi najdôležitejšie z nich patria napríklad:

 Čudnite mostove () - prírodný skalný fenomén
 Čeloveška peštera () - jaskyňa v ktorej bola počas obdobia osmanskej nadvlády ubitá a upálená väčšia časť obyvateľstva obce
 Vodopád Skakaloto () - menší vodopád, ktorý leží približne 2 km od dediny
 Vodopád Duplevo () - vodopád na rovnomennom mieste v tesnej blízkosti dediny (nachádza sa na skalnom prahu nad ňou), pod vodopádom sa nachádza jaskyňa Goľamata dupka ()

V okolí dediny, alebo priamo cez ňu prechádza aj pomerne veľké množstvo turistických trás.

Zaujímavosti 
 V okolí dediny sa nachádza veľké množstvo jaskýň. V časoch osmanskej nadvlády, predovšetkým pri nájazdoch tureckých oddielov, mnohé slúžili miestnym dievčatám ako úkryt pred nájazdníkmi. Ako pripomienka týchto čias sa tu do dnešného dňa zachovali mená jaskýň ako napríklad Kerina dupka (), teda v doslovnom preklade  Kerina diera, Dankina dupka (), alebo Marijkina dupka ().
 Dedinou prechádza najdlhšia pešia turistická trasa na území Bulharska, ktorá sa začína v neďalekej dedine Chvojna a končí v gréckom Stavroupoli.
 V antických časoch viedla pohorím Rodopy približne 15 km južne od dediny rímska cesta, ktorej zvyšky sa dochovali dodnes.
 Dedina je obľúbeným miestom pre tzv. agrárny turizmus.

Galéria

Iné projekty

Referencie 

Dediny v Bulharsku
Smoľan (oblasť)
Rodopy
Západné Rodopy